# Berlín

|  |
| --- |
| Berlín |
| nem. Berlin |
| Hlavné mesto Nemeckej spolkovej republiky a spolkový mestský štát |
|  |
|  Poloha spolkovej krajiny Berlín v Nemecku (klikacia mapa) |
|

|  |  |
| --- | --- |
|  Vlajka  |  Erb  |

 |
| Štát |  Nemecko |
| Spolková krajina | Berlín |
|  |
| Rieky | Spréva, Havola |
|  |
| Stred | 34 - 115 |
|  - súradnice | ﻿ / ﻿ |
|  |
| Rozloha | 891,68 km² (89 168 ha) |
|  |
| Obyvateľstvo | 3 748 148 (*31.12.2018*) |
| Hustota | 4 203 obyv./km² |
|  |
| Prvá pís. zmienka | 1244 |
| Primátor | Kai Wegner (*CDU*) |
|  |
| Časové pásmo | SEČ (UTC+1) |
|  - letný čas | SELČ (UTC+2) |
| PSČ | 10001 – 14199 |
| Telefónna predvoľba | +49(0)30 |
| EČV | B |
|  |
|  Interaktívna mapa mesta
 |
|  |
| **Wikimedia Commons:**  Berlin |
| **Webová stránka:**   |
| **OpenStreetMap:** mapa |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**Berlín** (nem. Berlin) je mesto vo forme mestského štátu a hlavné mesto Nemecka. Po zjednotení Nemecka a východnej a západnej časti mesta, patrí k najväčším mestám v Európe. Je druhé najľudnatejšie mesto a ôsme čo sa týka mestského územia v rámci Európskej únie. Ležiace v severovýchodnom Nemecku je centrom európskeho metropolitného regiónu Berlin/Brandenburg pozostávajúceho z 6 miliónov ľudí z viac ako 190 krajín.

Berlín je významným centrom kultúry, politiky, médií a vedy v Európe. Základom ekonomiky sú hlavne služby zahŕňajúce oblasť rozličného druhu ako mediálne korporácie, environmentálne služby, dejiská kongresov atď. Mesto tiež slúži ako kontinentálne centrum pre leteckú a železničnú dopravu, a tiež je najnavštevovanejšou turistickou destináciou v EÚ. Z priemyselného odvetvia sú rozšírené: optoelektronika, informačné technológie, farmaceutický priemysel, biomedicínske inžinierstvo a biotechnológia.

Metropola je domovom pre svetoznáme univerzity, výskumné inštitúcie, športové podujatia, orchestre, múzeá a osobnosti. Jeho mestská krajina a historické dedičstvo z neho urobili obľúbené miesto pre medzinárodné filmové produkcie. Mesto je tiež známe pre jeho festivaly, rozmanitú architektúru, nočný život, súčasné umenie, rozsiahlu sieť verejnej dopravy a pre jeho vysoký životný štandard.

## Dejiny

Mapa Berlína z roku 1688
Prvá historicky doložená zmienka o Berlíne pochádza z roku 1244. Roku 1451 sa Berlín stáva vládnym mestom brandenburských markgrófov a kurfirstov, 1701 potom hlavným mestom Pruského kráľovstva, 1871 hlavným mestom novo založenej Nemeckej ríše.
Berlín bol v minulosti tolerantným mestom, kde našlo útočisko veľa prenasledovaných utečencov, okrem iných aj hugenoti z Francúzska (po roku 1685) a protestanti z Čiech (po roku 1730), ktorých niektorí potomkovia žijúci v takzvanej Českej dedine (*Böhmisches Dorf*) až do druhej polovice minulého storočia ešte hovorili po česky. Berlín bol postupne hlavným mestom Pruského kráľovstva (1701 – 1918), Nemeckého cisárstva (1871 – 1918), Weimarskej republiky (1919 – 1933) a Tretej ríše (1933 – 1945).

V dvadsiatych rokoch minulého storočia sa z Berlína stáva európska metropola s bohatým politickým, vedeckým a hlavne kultúrnym životom. Tolerantnosť končí roku 1933 príchodom Hitlera k moci. V priebehu druhej svetovej vojny mesto zasiahlo najprv intenzívne bombardovanie a v od apríla 1945 aj ťažké pouličné boje a delostrelecké ostreľovanie.
Po druhej svetovej vojne, keď mesto bolo z veľkej časti zničené (napr. 40 percent obytnej plochy), bol Berlín rozdelený do štyroch sektorov. Začiatkom studenej vojny sa Berlín dostal do centra konfliktov medzi víťaznými mocnosťami. Už roku 1948 došlo k Berlínskej blokáde (keď sa všetko zásobovanie západných sektorov mesta uskutočňovalo výlučne leteckým spojením) a neskôr došlo i k politickému rozdeleniu mesta, najmä po stavbe Berlínskeho múru 13. augusta 1961.

*Pozri aj Štvormocenský status, Východný Berlín, Západný Berlín, Berlín – rozdelené mesto*
### Prítomnosť

Po páde Berlínskeho múru roku 1989 sa začala nová kapitola mesta. Berlín sa stal mestom so zázemím a hlavným mestom SRN.

## Geografia

Berlín leží na severovýchode Nemecka, zhruba 70 km západne od hraníc s Poľskom, je obklopený spolkovou krajinou Brandenbursko. Mestom preteká rieka Spréva (nem. Spree), vodné plochy (najmä jazerá) tvoria 6,6 % celkovej plochy; okrem mnohých parkov a podobných zelených plôch sa na území mesta nachádzajú aj lesné porasty (17,9 % celkovej plochy).
Priemerná nadmorská výška je 34 m n. m. Najvyšší bod tvorí Teufelsberg, 115 m n. m. (ide o umelý násyp, vznikol zo zvyškov stavebného materiálu vybombardovaných domov).

* Berlín (2015)

### Stavby

Z náboženských stavieb je známy hlavne evanjelický chrám Berlínsky dóm a rímskokatolícka Katedrála svätej Hedvigy v Berlíne. V meste sa nachádza aj niekoľko synagóg a mešít. Ruiny evanjelického kostola cisára Wilhema, sú pamiatkou na bombardovanie mesta počas druhej svetovej vojny.
Najvyššou stavbou v meste a druhou najvyššou stavbou v Európskej únii je televízna veža Fernsehturm na Alexanderplatz. Je vysoká 368 metrov a rozhľadňa na jej vrchole poskytuje výhľad na mesto. Najvyššou obytnou budovou je hotel Park Inn Berlin Alexanderplatz z roku 1970, ktorý je vysoký 123 metrov.

Medzi významné stavby postavené v renesančnom slohu patrí Rotes Rathaus, radnica postavená v rokoch 1861 a 1869. Budova Ríšskeho snemu je súčasné sídlo nemeckého parlamentu. Ikonickou fotografiou sa stalo vztýčenie vlajky ruských vojsk po dobytí Berlína.
V roku 1957 bola v Západnom Berlíne postavená štvrť Interbau. Svetoznámi architekti ako Walter Gropius, Le Corbusier a Oscar Niemeyer tu realizovali svoje návrhy moderných obytných domov. Medzi ďalšie moderné budovy patrí komplex budov Treptowers alebo výšková budova Steglitzer Kreisel.

Ulica Unter den Linden
### Námestia a ulice

Medzi najznámejšie a najväčšie námestia patrí Alexanderplatz.
Unter den Linden je bulvár v centre, ktorej doslovný preklad znamená „Ulica pod lipami“. Vedie smerom od Brandenburskej brány k palácu Stadtschloss.
Najznámejšou ulicou v meste je Kurfürstendamm, ktorú lemujú veľké počty obchodov, hotelov a reštaurácií. Ulica, ktorú miestny nazývajú skrátene *Ku'damm* býva porovnávaná s parížskou Avenue des Champs-Élysées.
V strede mesta leží Potsdamer Platz, ktoré je súčasťou jeho modernej časti. Počas výstavby v rokoch 1997/1998 bolo najväčším staveniskom na svete, dnes je centrom obchodu v Berlíne.

### Parky

Großer Tiergarten
* Großer Tiergarten (park) - Jeden z najväčších mestských parkov v Nemecku sa nachádza v rovnomennej štvrti (Tiergarten). Tiergarten park hraničí s Postupimským námestím a Brandenburskou bránou, v strede sa nachádza Víťazný oblúk a jeho severná časť je ohraničená riekou Sprévou. Je najviac navštevovaným parkom v Berlíne.
* Mauerpark - Tento park s výhľadom na televíznu vežu je známy hlavne svojím blším trhom. V nedeľu sa v parku koná aj karaoke a počas roka aj rôzne podujatia.
* Tempelhofer Feld (park) - Pôvodne letisko používané na vojenské cvičenia Tempelhofer Feld je dnes parkom a priestorom na zábavu a oddych. Nachádza sa tam cyklistická, bežecká, korčuliarska a skateboardingová dráha, priestor na venčenie psov, plocha na grilovanie či piknik.
* Najvýznamnejšia záhrada, v ktorej sa platí vstupné je Botanischer Garten v Lichterfelde.
* Zoo Berlín je jedna z najväčších a najstarších zoologických záhrad v Európe.

## Obyvateľstvo

* Veková pyramída obyvateľstva 2020
* Mladí zakladatelia v Berlíne 2014
* Obyvateľstvo 1880-2016
* Obyvatelia bez migračného pôvodu v Berlíne k 31. decembru 2020 podľa okresov

Už Západný Berlín sa vyznačoval relatívne vysokým podielom cudzincov. Z celkového počtu 1,8 milióna obyvateľov (v roku 1989) v meste bývalo napr. 128 000 obyvateľov tureckej národnosti (40 % všetkých cudzincov). Celkový počet občanov inej ako nemeckej národnosti bol koncom roku 2020 778 420 (21 % obyvateľstva mesta). K najväčším národnostným menšinám patrí: Turecko (98.814, ktorej príslušníci žijú v Berlíne čiastočne už v tretej a štvrtej generácii), Poľsko (55.593), Sýria (40.574), Taliansko (31.355), Bulharsko (30.645).

V Berlíne ďalej žije veľký počet občanov štátov Európskej únie (2020 vyše 20 % všetkých cudzincov), existuje tu aj najväčšia židovská obec v Nemecku (13 000 členov).
Tieto čísla samozrejme treba brať s rezervou. Nemecko nerozlišuje medzi národnostnou a štátnou príslušnosťou. V Berlíne žije napríklad aj veľká skupina takzvaných vysťahovalcov z krajín bývalého ZSSR, ktorí akýmkoľvek spôsobom preukázali svoj nemecký pôvod a získali tým nemecké občianstvo. Aj keď ich znalosti nemčiny sú v mnohých prípadoch slabé, nie sú vo vyššie uvedených číslach zachytení.

## Politické zriadenie

Rotes Rathaus
Spolková krajina Berlín je popri Hamburgu a Brémach jedným zo troch mestských štátov Spolkovej republiky Nemecko.
Na čele mesta stojí primátor (*regierender Bürgermeister*), volený poslaneckou snemovňou (*Abgeordnetenhaus*), ktorý vymenúva jednotlivých senátorov výkonného orgánu mesta, ktorým je senát. Sídlom berlínskeho senátu je dnes takzvaná Červená radnica v štvrti Berlin-Mitte. Poslanecká snemovňa má byť volená každých päť rokov.

Z berlínskych primátorov, ktorých známosť presiahla hranice mesta, možno spomenúť nasledujúcich: Ernst Reuter (SPD, 1948 – 1953), Willi Brandt (SPD, 1957 – 1966, neskôr kancelár SRN), Richard von Weizsäcker (CDU, 1981 – 1984, neskôr prezident SRN), Eberhard Diepgen (CDU, 1984 – 1989 a 1991 – 2001), (všetci zo Západného Berlína), Klaus Wowereit (SPD, 2001 – 2014.

V spolkových orgánoch Nemecka je Berlín zastúpený 23 mandátmi v spolkovom sneme a 4 mandátmi v spolkovej rade.

Primátorkou Berlína je od 21. decembra 2021 politička SPD Franziska Giffey.

### Administratívne delenie

*Pozri aj Berlín – rozdelené mesto (administratívne delenie podľa spojeneckých sektorov, aj poznámky k terminológii názvov mesta).*
Berlín sa tradične delí na obvody (*Bezirk*). Po zjednotení mesta mal Berlín 23 obvodov, zákonom o územnej reforme z roku 1998 bol ich počet k 1. januáru 2001 znížený na 12. Jednotlivé obvody (počet obyvateľov koncom roku 2014):

Územné delenie Berlína podľa obvodov, čísla obvodov v tabuľke

|  |  |  |  |
| --- | --- | --- | --- |
| č. | obvod | km² | obyv. |
|  1 | Berlin-Mitte | 39,47 | 356 506 |
|  2 | Friedrichshain-Kreuzberg | 20,16 | 275 691 |
|  3 | Charlottenburg-Wilmersdorf | 64,72 | 326 354 |
|  4 | Lichtenberg | 52,29 | 268 465 |
|  5 | Marzahn-Hellersdorf | 61,74 | 256 173 |
|  6 | Neukölln | 44,93 | 325 716 |
|  7 | Pankow | 103,01 | 384 367 |
|  8 | Reinickendorf | 89,46 | 254 000 |
|  9 | Spandau | 91,91 | 230 419 |
| 10 | Steglitz-Zehlendorf | 102,50 | 299 268 |
| 11 | Tempelhof-Schöneberg | 53,09 | 335 767 |
| 12 | Treptow-Köpenick | 168,42 | 249 440 |

Už dlhú dobu sa uvažuje o zlúčení Berlína s Brandenburskom. V referende roku 1996 to bolo však zamietnuté (najmä voličmi v Brandenbursku, okrem iného vzhľadom na veľkú zadlženosť Berlína). Termín nového referenda nie je zatiaľ stanovený.

### Partnerské mestá

Budova Ríšskeho snemu (Nemecký spolkový snem)

|  |  |
| --- | --- |
| * Budapešť, Maďarsko, 1991
* Brusel, Belgicko, 1992
* Buenos Aires, Argentína, 1994
* Istanbul, Turecko, 1988
* Jakarta, Indonézia, 1993
* Londýn, Spojené kráľovstvo, 2000
* Los Angeles, USA, 1967
* Madrid, Španielsko, 1988
 | * Moskva, Rusko, 1990
* Mexiko, Mexiko, 1993
* Paríž, Francúzsko, 1987
* Peking, Čína, 1994
* Praha, Česko, 1995
* Taškent, Uzbekistan, 1993
* Tokio, Japonsko, 1994
* Varšava, Poľsko, 1991
* Windhoek, Namíbia, 2000
 |

## Hospodárstvo

Medzi najrýchlejšie rastúce hospodárske odvetvia v Berlíne patria informačné a komunikačné technológie, sektor dopravy, vedecko-výskumný sektor, mediálny a hudobný, reklamný sektor, dizajn, biotechnológie, medicínske inžinierstvo.
Vedecko-výskumný park Berlin-Adlershof patrí medzi 15 celosvetovo najväčších. Vývoj a výskum má pre mesto veľký hospodársky význam. Región Berlína patrí medzi s najväčším počtom každoročne podaných vedeckých a technických patentov. Celková zadlženosť mesta (Land Berlin) dosahovala začiatkom roku 2020 63,7 miliárd €, a to pri HDP mesta vo výške 154,5 miliárd € (roku 2020).

### Významné firmy

* Zalando
* Trade Republic
* August Storck
* Továreň firmy BMW
* Továreň firmy Mercedes Benz
* Charité
* Vivantes
* BVG
* DKB
* AVM
* Deutsche Bahn
* Siemens
* Biotronik
* Bayer Pharma
* HelloFresh
* Berlin Chemie
* C. Bechstein
* GetYourGuide
* Robert Lindner

* Charité
* Siemens
* Bayer Pharma
* Továreň firmy BMW

### Médiá

European Film Academy
* Springer Nature
* RBB
* Walter de Gruyter
* Axel Springer SE
* Suhrkamp Verlag
* Berliner Zeitung
* CCC Filmkunst
* Filmstudios Babelsberg
* BMG Rights Management
* Universal Music Nemecko
* European Film Academy / Európske filmové ceny

## Doprava

Metro (U-Bahn)
Berlín je dobre napojený na celonemeckú aj európsku sieť diaľnic. Okolo Berlína vedie vonkajší, celkom uzatvorený diaľničný okruh.

Aj železničné spojenie je uspokojivé. Najväčšie vlakové stanice sú Zoologischer Garten, Ostbahnhof a Hauptbahnhof.

Letisko Berlín-Braniborsko je medzinárodné letisko nachádzajúce sa v Schönefelde južne od stredu Berlína. Otvorené bolo 31. októbra 2020 a trvalo sa tým uzavrú letisko Tegel a Schönefeld.

Sieť mestskej hromadnej dopravy patrí k najhustejším medzi európskymi mestami. Ide o kombináciu nasledujúcich dopravných prostriedkov (2021):

* mestská rýchlodráha (*S-Bahn* alebo *Stadtschnellbahn*), siahajúca ďaleko za mestské hranice (dĺžka trasy 331,5 km, 168 staníc, z toho 36 na území Brandenburska, 16 línií)
* metro (U-Bahn), čiastočne nadpovrchové (dĺžka trasy 155 km, 175 staníc, 9 línií)
* autobusová doprava (dĺžka trasy 1 675 km, 201 línií)
* električková doprava, najmä v bývalých východných obvodoch mesta (dĺžka trasy 196 km, 803 staníc, 22 línií)
* Diaľnica: A 10, A 100, A 103, A 104, A 111, A 113, A 115, A 117

## Veda

* Univerzity: Slobodná univerzita, Humboldtova univerzita, Univerzita umenia v Berlíne, a Technická univerzita, okrem toho ďalšie vedecké a výskumné zariadenia a inštitúty
* Počet študentov v akad. roku 2020/2021: 199.421

* Technická univerzita
* Humboldtova univerzita
* European School of Management and Technology
* Slobodná univerzita

### Nositeľov Nobelovej ceny

Albert Einstein, 1921

|  |  |
| --- | --- |
| * 1901 Jacobus Henricus van ’t Hoff
* 1901 Emil Adolf von Behring
* 1902 Emil Fischer
* 1902 Theodor Mommsen
* 1905 Adolf von Baeyer
* 1905 Robert Koch
* 1907 Albert Abraham Michelson
* 1907 Eduard Buchner
* 1908 Paul Ehrlich
* 1909 Karl Ferdinand Braun
* 1910 Otto Wallach
* 1910 Albrecht Kossel
* 1910 Paul Heyse
* 1911 Wilhelm Wien
* 1914 Max von Laue
* 1915 Richard Willstätter
* 1918 Fritz Haber
* 1918 Max Planck
* 1920 Walther Nernst
* 1921 Albert Einstein
* 1925 Gustav Ludwig Hertz
* 1925 James Franck
 | * 1925 Richard Adolf Zsigmondy
* 1928 Adolf Otto Reinhold Windaus
* 1929 Hans von Euler-Chelpin
* 1931 Otto Heinrich Warburg
* 1932 Werner Heisenberg
* 1933 Erwin Schrödinger
* 1935 Hans Spemann
* 1936 Peter Debye
* 1939 Adolf Butenandt
* 1944 Otto Hahn
* 1950 Kurt Alder
* 1950 Otto Diels
* 1953 Fritz Albert Lipmann
* 1953 Hans Adolf Krebs
* 1954 Max Born
* 1956 Walther Bothe
* 1986 Ernst Ruska
* 1991 Bert Sakmann
* 1994 Reinhard Selten
* 2007 Gerhard Ertl
* 2009 Herta Müller
* 2020 Emmanuelle Charpentier
 |

## Šport

1. FC Union Berlin
* 1. FC Union Berlin
* Hertha BSC
* Eisbären Berlin
* ALBA Berlin
* Füchse Berlin
* Berlin Recycling Volleys
* Wasserfreunde Spandau 04
* Mercedes-Benz Arena (Berlín)
* Olympiastadion (Berlín)
* Stadion An der Alten Försterei

Berlin ePrix - Formula E
### Turnajov

* WTA Berlin
* ISTAF
* Berlínský maraton
* Formula E Berlin ePrix
* DFB-Pokal (Finále)
* Majstrovstvá sveta vo futbale 2006

## Kultúra

Brandenburská brána, 2012
Berliner Philharmonie
Berlín sa vyznačuje veľkým počtom kultúrnych a vedeckých zariadení, z ktorých niektoré dosiahli veľkú známosť a popularitu aj v zahraničí. Kultúrna pestrosť a tolerancia sa pritom traduje hlavne z čias Západného Berlína, ktorý sa stal v tomto zmysle „slobodným“ mestom podľa hesla „pre každého niečo“.

Európska filmová akadémia (EFA), založená v roku 1988 so sídlom v Berlíne, je združením združujúce celkom 4200 odborníkov z odvetvia filmového priemyslu. Zároveň každoročne vyhlasuje Európske filmové ceny, ktoré oceňujú mimoriadne diela európskej kinematografie v 24 kategóriách.

### Hudba

* okrem nespočetného množstva divadiel, malých foriem a kabaretov celkom tri opery: Štátna opera, Nemecká opera a Komická opera (*Staatsoper*, *Deutsche Oper*, *Komische Oper*)
* S kapacitou 1.895 a javiskové poschodí 2.854 metrov štvorcových (30,720 štvorcových stôp), Friedrichstadt-Palast v berlínskej štvrti Mitte je veľký najväčšou prehliadkou zámok v Európe.
* Berlínska filharmónia (kde skôr dirigoval Herbert von Karajan)

### Architektúra

* Katedrála svätej Hedvigy v Berlíne rímskokatolícka katedrála v klasicistickom štýle z 18. storočia

Z ďalších pozoruhodností a pamiatok možno spomenúť Reichstag, Brandenburskú bránu, svetoznámu triedu Unter den Linden rovnako ako aj Karl-Marx-Allee, zámok Charlottenburg, bývalý priechod Checkpoint Charlie, East Side Gallery (zvyšok Berlínskeho múru), televíznu vežu Fernsehturm, Kurfürstendamm (bývalé „západné“ centrum mesta) a Alexanderplatz (bývalé „východné“ centrum mesta), celý nový komplex na Postupimskom námestí (*Postsdamer Platz*) a v najbližšom okolí (kde v deväťdesiatych rokoch minulého storočia vznikla viac menej celá nová štvrť), v neposlednom rade potom aj pamiatky v blízkom Postupime.

### Pravidelné podujatia

Vianočný trh v Berlíne
* Karneval kultúr (*Karneval der Kulturen*), veľký sprievod mestom, väčšinou na Turíce, kde sa počas asi troch dní prezentuje väčšina v Berlíne žijúcich národností (2019: asi 1,1 milióna účinkujúcich a návštevníkov)
* Berlínsky medzinárodný filmový festival (*Berlinale*) je jeden z najvýznamnejších svetových filmových festivalov. Od roku 1951 sa každoročne koná v Berlíne.
* Festival of Lights
* Vianočné trhy - (Weihnachtszauber Gendarmenmarkt)

### Múzeá

* veľké množstvo múzeí, z ktorých najznámejšie sú Pergamonské múzeum, Egyptské múzeum (s originálom sošky Nofretete), Židovské múzeum
* Národné galérie

### Kulinárske špeciality

KaDeWe 6. poschodie
* Currywurst – typický berlínsky street food, ktorý pozostáva z klobásy poliatej kečupom, posypanej kari korením a pečiva či hranoliek
* Berliner Pfannkuchen – berlínska šiška, väčšinou plnená marmeládou
* Bockwurst – klobása z teľacieho a bravčového mäsa dochutená soľou, bielym korením a paprikou
* Königsberger Klopse – mäsové guličky so smotanovou omáčkou a zemiakmi
* Apfelschorle
* Döner Kebap
* KaDeWe

### Filmy odohrávajúce sa v Berlíne

One, Two, Three
* Berlin: Die Sinfonie der Großstadt (1927) Walter Ruttmann
* One, Two, Three (1961) Billy Wilder
* Die Legende von Paul und Paula (1972) Heiner Carow
* Der Himmel über Berlin (1987) ) Wim Wenders
* Lola rennt (1998) ) Tom Tykwer
* Sonnenallee (1999) Leander Haußmann
* Good Bye, Lenin! (2002) Wolfgang Becker
* Sommer vorm Balkon (2005) ) Andreas Dresen
* Životy tých druhých (2007) Florian Henckel von Donnersmarck
* Keinohrhasen (2007) Til Schweiger
* Unorthodox (2020) Maria Schrader

## Galéria

* Futurium, múzeum budúcnosti
* Friedrichstadt-Palast
* Berlínsky dóm (evanjelický)
* Siegessäule
* Televízna veža
* Cube Berlin

## Referencie

## Iné projekty

WikicitátyCommons* Wikicitáty ponúkajú citáty od alebo o **Berlín Commons ponúka multimediálne súbory na tému **Berlín**